नीतीशकुमारले राजीनामा दिँदाबित्तिकै हिजोको सहयात्री राजद उनको विरोधमा उत्रिएको छ । तेजस्वी यादवको नेतृत्वमा राजदका नेताहरूले रातभरि सडकमा विरोध प्रदर्शनका साथै धर्ना दिएका छन् । उनीहरूले वैशालीमा रहेको महात्मा गान्धी पुललाई ठप्प पारेको समाचारमा उल्लेख छ । राजदले नीतीशविरुद्ध ‘विश्वासघात दिवस’ मनाउने घोषणाका साथै सम्पूर्ण विहारमा विरोधमार्च गर्ने भएको छ । नीतीशको राजीनामाबारे प्रतिक्रिया दिँदै लालू यादवले भनेका छन्, ‘‘यो सबै षड्यन्त्र पहिले नै सेट थियो । नीतीशले हामीलाई धोका दिएका छन् ।’’
